Rīgā Nr. 2017. gada \_\_\_\_\_\_\_\_\_\_\_\_\_

**.§**

**Informatīvais ziņojums par Eiropas Komisijas trešās Savienības rīcības programmas veselības jomā (2014. – 2020. gadam) 2017.gada Darba plānā ietvertajām aktivitātēm**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt zināšanai iesniegto Informatīvo ziņojumu.
2. Atļaut Veselības ministrijai (Nacionālajam veselības dienestam un Slimību profilakses un kontroles centram) uzņemties valsts budžeta ilgtermiņa saistības Eiropas Komisijas trešās Savienības rīcības programmas veselības jomā (2014. – 2020. gadam) 2017. gada Darba plāna vienoto rīcību īstenošanai.
3. Papildus nepieciešamo finansējumu Eiropas Komisijas trešās Savienības rīcības programmas veselības jomā (2014.–2020. gadam) Veselības ministrijas atbalstāmo 2017.gada Darba plānā iekļauto aktivitāšu (vienoto rīcību) īstenošanai 2018., 2019. un 2020. gadā ik gadu ne vairāk kā *111 333 euro* apmērā valsts budžeta līdzfinansējuma nodrošināšanai un kopumā ne vairāk kā *50 100 euro* priekšfinansējuma nodrošināšanai pārdalīt no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".
4. Veselības ministrijai nodrošināt, ka tiek ievērota demarkācija ar Eiropas Savienības Kohēzijas politikas fondu 2014.–2020.gada plānošanas perioda darbības programmas ietvaros plānotajiem pasākumiem.
5. Veselības ministrijai pēc gala maksājuma saņemšanas no Eiropas Komisijas nodrošināt saņemto līdzekļu (valsts budžeta veiktā priekšfinansējuma apmērā) ieskaitīšanu valsts pamatbudžeta ieņēmumos.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs: Veselības ministrs Anda Čakša

Vīza: Valsts sekretāra p.i. D.Mūrmane-Umbraško